Zákynthoksen kansainvälinen lentoasema

Zákynthoksen kansainvälinen lentoasema ”Dionýsios Solomós” (kreik. Κρατικός Αερολιμένας Ζακύνθου «Διονύσιος Σολωμός», Kratikós Aeroliménas Zakýnthou «Dionýsios Solomós», IATA: ZTH, ICAO: LGZA, YPA: ΚΑΖΑΣ) on kansainvälinen lentoasema Zákynthoksen saarella Kreikassa. Lentoasema aloitti toimintansa vuonna 1977. Se on omistettu zákynthoslaiselle runoilija Dionýsios Solomókselle, joka kirjoitti sanat Kreikan kansallishymniin. Lentoasema sijaitsee neljä kilometriä Zákynthoksen kaupungista etelään. Lentokentän kiitotien pituus on 2 228 metriä ja leveys 30 metriä, ja se on rakennettu noin viiden metrin korkeudelle merenpinnasta laskettuna. Aegean Airlines ja Olympic Air lentävät kentälle muun muassa Ateenasta. Lukuisat ulkomaiset yhtiöt, myös muun muassa Finnair, lentävät kentälle suoria reitti- tai tilauslentoja turistikaudella. Lähteet Aiheesta muualla Kuvia tai muita tiedostoja aiheesta Zákynthoksen kansainvälinen lentoasema Wikimedia Commonsissa